बुंदेलखंड से उत्तराखंड तक आज हमारे कई पिछड़े राज्यों में शिक्षा-स्वास्थ्य- कल्याण, सड़क, बिजली और पानी के अभाव के कारण खेती अनुत्पादक हो गई है, और मजदूरी की दरें बहुत नीची। उन्हें बेहतर बनाने का कारगर स्थायी और इकलौता जरिया वहा गरीबों को कैश बाटना नहीं, बल्कि यह है कि वहा आधारभूत ढाचे की दुरुस्ती हो, यानी बिजली-पानी-सड़क का कारगर तंत्र कायम हो, साथ ही सर्वसुलभ शिक्षा के द्वारा वहा रहने वालों का मानसिक क्षितिज फैला कर उनकी गैर-कृषि क्षेत्रों में रोजगार पाने की क्षमता भी मजबूत बनाई जाए।